S-39/2014

Mál þetta sem dómtekið er í dag, 21. október, er höfðað af lögreglustjóranum á höfuðborgarsvæðinu á hendur ákærða, A-kk-þgf O. A-kk-þgf, kt. 000000-0000, Svarthömrum 29, Reykjavík með ákærum 21. janúar 2014, 8. apríl 1014 og 13. maí 2014.

Ákæra 21. janúar 2014.

Í ákæruskjali segir að málið sé höfðað gegn ákærða „fyrir umferðarlagabrot, með því að hafa laugardaginn 2. nóvember 2013 ekið bifreiðinni OE-359 sviptur ökurétti, undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 0,74 ‰ og kókaín 200 ng/ml) um Stakkahlíð í Reykjavík, þar sem lögregla stöðvaði akstur við hús nr. 17.

Telst brot þetta varða við 1., sbr. 2. mgr. 45. gr., 1., sbr. 2. mgr. 45. gr. a og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.“

Málið er einnig höfðað með ákæru 8. apríl 2014 sem lögreglustjórinn á höfuðborgarsvæðinu gaf út á hendur ákærða. Var mál vegna þeirrar ákæru sameinað þessu máli.

Í ákæruskjali segir að málið sé höfðað gegn ákærða fyrir„ umferðar- og fíkniefnalagabrot í Reykjavík með því að hafa miðvikudaginn 29. janúar 2014 ekið bifreiðinni UV-420 sviptur ökuréttindum undir áhrifum áfengis og óhæfur um að stjórna henni örugglega vegna áhrifa ávana- og fíkniefna (í blóði mældist vínandi 0,89 ‰ og kókaín 60 ng/ml) um Flugvallarveg uns bifreiðin var stöðvuð, og á sama tíma haft í vörslum sínum 0,31 g maríhúana sem lögregla lagði hald á.

Telst þetta varða við 1. mgr., sbr. 2. mgr. 45. gr. og 1. mgr., sbr. 2. mgr., 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997, 5. gr. laga nr. 66/2006 og 3. gr. laga nr. 24/2007 og við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006, og jafnframt er þess krafist að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/ 1974 og 2. mgr. 14. gr. reglugerðar nr. 233/2001.“

Ákæra 13. maí 2014

Í ákæruskjali segir að málið sé höfðað gegn ákærða „fyrir líkamsárás með því að hafa þriðjudaginn 28. maí 2013, utandyra við bakhús við Fálkagötu 30 í Reykjavík slegið A, kt. 000000-0000, hnefahögg í andlitið svo að hann féll í götuna með þeim afleiðingum að A hlaut nef- og miðnesbrot, kinnbeinsbrot og áverka á neðanaugntóttartaug.

Telst þetta varða við 1. mgr. 218. gr. almennra hegningarlaga nr. 19/1940, sbr. 11. gr. laga nr. 20/1981.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Þá gerir E-kvk-nf H-kvk-nf J-kvk-nf, hrl., f.h. A, kt. 000000-0000, kröfu um að ákærða verði gert að greiða skaða- og miskabætur samtals að fjárhæð kr. 1.225.900 með vöxtum skv. 1. mgr. 8. gr. laga um vexti og verðtryggingu nr. 38/2001 frá 28. maí 2013 þar til 30 dagar eru liðnir frá birtingu kröfunnar, en síðan með dráttarvöxtum skv. 1. mgr. 6. gr., sbr. 9. gr. sömu laga frá þeim degi til greiðsludags.“

Verjandi ákærða krefst vægustu refsingar er lög leyfa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákærum.

Ákærði er fæddur í september 1992. Hann á nokkurn sakaferil að baki. Ákærði var síðast 13. nóvember 2013 dæmdur í 60 daga fangelsi fyrir umferðarlagabrot og fíkniefnalagabrot. Með hliðsjón af greiðri játningu ákærða og því að hann hefur fallist á greiðslu skaðbóta er refsing hans ákveðin fangelsi 5 mánuði sem skilorðsbundið verður með þeim hætti er í dómsorði greinir.

Ákærði er sviptur ökurétti ævilangt.

Upptaka fer fram svo sem í dómsorði greinir.

Ákærði greiði bótakrefjanda 400.000 krónur í miskabætur og 100.000 krónur í málskostnað. Um vexti fer sem í dómsorði greinir.

Ákærði greiði sakarkostnað skv. yfirliti. Skipaður verjandi gerir ekki kröfu um þóknun. Þá greiði ákærði þóknun verjanda á rannsóknarstigi.

D ó m s o r ð :

Ákærði, A-kk-nf O. A-kk-nf, sæti fangelsi í 5 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði er sviptur ökurétti ævilangt.

Upptækt er gert til ríkissjóðs 0,31 g af maríhúana sem lögregla lagði hald á við rannsókn málsins.

Ákærði greiði A 400.000 krónur í skaðabætur ásamt vöxtum skv. 1. mgr. 8. gr. laga nr. 38/2001 frá 28. maí 2013 til 21. október 2014 en með dráttarvöxtum skv. 1. mgr. 6. gr. laganna frá þeim degi til greiðsludags. Ákærði greiði bótakrefjanda 100.000 krónur í málskostnað.

Ákærði greiði 240.940 krónur í sakarkostnað. Þá greiði ákærði málsvarnarþóknun verjanda á rannsóknarstigi, U-kk-ef A-kk-ef E-kk-ef, hrl. 125.500 krónur.

S-kk-nf S-kk-nf.